Născut la Berlin în 1917, de origine evreu, Stephane 
Hessel a devenit cetăţean francez în 1937, s-a angajat în 
mişcarea de Rezistență în anii ocupaţiei naziste, a scăpat 
cu viaţă din lagărele de concentrare de la Buchenwald şi 
Dora, a fost diplomat, iar în 1948 a fost unul dintre 
intelectualii care au redactat Declaraţia Universală a 
Drepturilor Omului. În timpul războiului din Algeria, a 
militat pentru independenţa coloniei franceze. Indignaţi- 
vă!, cartea lui, s-a constituit într-un fenomen de librărie în 
întreaga Europă. 

Angelus Novus, Paul Klee, 1920, acuarelă, Muzeul 
Israelian, Ierusalim în cuprinsul textului său, Stephane 
Hessel menţionează această lucrare a lui Klee, dar şi 
comentariul pe care filosoful german Walter Benjamin îl 
face în ale sale Teze asupra filosofiei istoriei, scrise în 
1940, cu privire la şocul stârnit de pactul germano- 
sovietic. Walter Benjamin a fost primul proprietar al 
acuarelei, pe care a perceput-o ca pe un înger ce respinge 
„această furtună pe care o numim progres”. 

Cuvânt înainte 

Francez născut în Germania, erou al Rezistenței, 
deportat la Buchenwald, condamnat la moarte prin 
spânzurare, membru al comisiei care a redactat Declaraţia 
Universală a Drepturilor Omului, ambasador al Franţei la 
ONU, evreu propalestinian, Anti-Sarko, Bătrânul Indignat 
de 94 de ani continuă să uluiască şi să-şi contrarieze 
contemporanii. Stephane Hessel şi-a transformat viaţa într- 
un model de militantism politic. 

E greu de spus dacă succesul acestui manifest politic 
era predictibil. Un milion şi jumătate de exemplare 
vândute în şaptesprezece ţări! E poate mai degrabă 
succesul unui om, decât al textului său, căci 

Valentin Nicolau nu cred că o altă „biografie”, mai 
cuminte, ar fi născut o asemenea reacţie în conştiinţele 
cititorilor europeni. 

Istoria textului începe cu puţin înainte de alegerile 


prezidenţiale din mai 2007. Atunci, candidatul Nicolas 
Sarkozy făcea o haltă pe platoul montan des Glieres, loc cu 
mare încărcătură în memoria luptătorilor din al Doilea 
Război Mondial. Aici promite veteranilor Rezistenței că, 
dacă va fi ales preşedinte, va reveni în fiecare an. Noul 
preşedinte se va întoarce în glorie anul următor, apoi din 
ce în ce mai discret. „Pelerinajul” din 2008 a avut parte de 
o mediatizare deosebită şi a determinat ca în mai 2009, la 
iniţiativa Citoyens Resistants d'Hier et d'Aujourd'hui, să se 
organizeze o mare manifestaţie care să reamintească 
francezilor valorile republicane ale solidarității şi 
fraternității, ale conviețuirii şi justiției sociale, valori 
conținute în programul Consiliului Național al Rezistenței, 
redactat în 15 martie 1944. Atunci, în 2009, Stephane 
Hessel a vorbit adunării, iar discursul său s-a constituit, 
mai târziu, în bomba amorsată numită Indignaţi-vă! 

Pentru Stephane Hessel „motivul esenţial al 
Rezistenței a fost indignarea”. De aceea, conştient că 
sfârşitul său „nu e departe” îndeamnă: „Vă doresc tuturor, 
fiecăruia dintre voi, să vă indignati, să aveţi motive de 

Cuvânt înainte indignare”. Rezistenţa a fost mai mult 
decât lupta împotriva ocupaţiei hitleriste. Programul 
elaborat în martie 1944 a stabilit setul de principii şi de 
valori care au stat la baza reconstrucției democraţiei 
franceze, s-au schiţat modelul de stat şi dimensiunile 
modernităţii ce urmau să călăuzească până spre sfârşitul 
secolului trecut gândirea de la Elys6e. Politicile stabilite 
atunci aveau în vedere demnitatea cetăţeanului, care 
trebuia asigurată şi respectată printr-un sistem de 
asigurări sociale, echitatea socială, primatul interesului 
general faţă de cel particular, accesul tuturor copiilor la 
educaţie, presa independentă etc. Realităţile franceze ale 
anilor începutului de mileniu trei s-au depărtat de acele 


deziderate. Distanţa dintre ce au vrut creatorii noii 
republici şi politicile promovate de conducătorii actuali 
produce mari tensiuni în starea de spirit a cetăţenilor din 
Hexagon. Ceea ce era atunci specific francezului 
revoluţionar - starea de indignare - nu mai este astăzi 
prezentă în societate la aceeaşi temperatură. Asta îl 
revoltă pe Stephane Hessel, faptul că francezul nu mai are 
aceeaşi capacitate de indignare, dovada unei resemnări 
nespecifice. Autorul crede sincer că prin indignare ne 
manifestăm grija de a nu lăsa valori importante să se 
degradeze. 

Valentin Nicolau 

Indignarea devine un fel de valoare absolută, semnul 
că individul social are încă puls, că se poate ridica să 
repună ordine în valorile sale şi ale comunităţii în care 
trăieşte. Contra apatiei şi indiferenţei, indignarea este 
premisa acţiunii civice. 

Lui Stephane Hessel i s-a reproşat că înlocuieşte 
problemele cu vinovăţiile. Sau că indignarea nu este 
suficientă, fiecare dintre noi fiind posesorul propriei 
indignări, iar indignarea cuiva n-ar avea valoare mai mare 
decât a altcuiva. Că indignarea pentru indignare nu e un 
mod de a gândi. I s-a reproşat că nu cere francezilor nici 
să iasă în stradă, nici să facă o nouă revoluţie, nici să 
răstoarne actuala guvernare. Ci doar să se indigneze. Dar 
Hessel ştie ce spune şi ce cere. Ştie că, dacă francezii se 
vor indigna în masă, vor găsi singuri modalităţile de 
acţiune, aşa cum au făcut în 1789, sau pe vremea când 
organizau rezistenţa antifascistă, în anii '40, sau când îi 
forţau demisia lui de Gaulle, în anii '60. Ceea ce le cere 
Hessel francezilor este însuşi fundamentul oricărei 
schimbări: Priviţi critic prezentul şi, indignându-vă, 
refuzaţi să-l acceptaţi. Priviţi critic viitorul pe care acest 


prezent vi-l impune şi, indignându-vă împotriva lui, 
construiți viitoruri alternative. Acesta este mesajul său 
adresat Franţei. 

Cuvânt înainte 

Iar francezii l-au înţeles şi tocmai de aceea mesajul a 
avut o forţă comparabilă doar cu celebrul „J'accuse” al lui 
Emile Zola, formulat cu un secol mai devreme. 

Toate reproşurile ce i se pot aduce sunt risipite de 
faptul că adevărul unui om nu e doar în ceea ce gândeşte, 
ci şi în ceea ce el alege ori refuză să facă. Apelul omului 
Stephane Hessel ne aduce în plin adevăr, de aceea nu 
putem să nu-i dedicăm măcar un moment de fraternizare, 
citindu-l. 

Textul lui Stephane Hessel este evident scris pentru 
francezi, chiar dacă i-a sedus şi pe germani, şi pe englezi. 
E un manifest receptabil de occidentalul care trăieşte 
astăzi în aceeaşi atmosferă social-politică, acelaşi ambient 
al „corupţiei la vârf, al idealurilor pierdute, al distanţei din 
ce în ce mai mari dintre bogaţi şi săraci, al dictaturii 
pieţelor financiare. Europa e plină de milioane de 
potenţiali indignaţi. O parte din ei se şi manifestă. Aş 
putea fi sceptic că manifestul lui Stephane Hessel va avea 
în România un ecou comparabil cu cel produs în lumea 
occidentală. Nu pentru că lectura ar putea părea uşor prea 
rece, având în vedere specificitatea problematicilor 
expuse, căci, dincolo de raportarea la contextul francez, 
textul are 

Valentin Nicolau o încărcătură care transcende. 
Atinge sensibilităţi universal umane, expune motive care 
nu mai ţin doar de un anume tipar de stat, de o anume 
societate, ci de toţi oamenii, din toate societăţile. Pentru că 
pe parcursul ultimelor două decenii românii au suportat 


prea multe, chiar şi atunci când ştiau că sunt îndreptaţi 
într-o direcţie greşită, fără să ajungă la indignarea la care 
îndeamnă Hessel. Aş putea fi, deci, sceptic, dar nu sunt. 
Dacă acest domn de aproape 94 de ani nu este sceptic faţă 
de pasivitatea din ultimii ani a francezilor, scepticismul 
nostru, al celor mult mai tineri, nu ar fi decât scuza 
confortabilă a propriului nostru refuz de a ne indigna. 

Un echivalent pentru Indignați-vă! este Deşteaptă- 
te!, doar că, în fapt, imperativul din imnul naţional a 
depăşit rareori starea de declaraţie cântată. O atitudine pe 
care am falsat-o cel mai adesea. In cazul românilor, 
predispoziția spre indignare are ritmuri istorice de 
exprimare mult mai lente. „Vegetal” sau nu, poporul român 
a fost maidegrabă „antrenat” să se supună voinţei altora, 
dobândind o capacitate de a suporta demnă de remarcat, 
reflectată în puţinele momente în care şi-a contrazis 
propria înţelepciune conform căreia „capul plecat sabia 
nu-l taie”. Până şi 

Cuvânt înainte alegerea conducătorilor a fost privită 
ca o fatalitate, suportată cu stoicism, mai ales atunci când 
şi-a dat seama că nu doar s-a înşelat, ci s-a şi lăsat furat. 
Totuşi, afirmaţia că „mămăliga nu explodează” s-a dovedit 
a fi falsă în 1989. Asta nu înseamnă că, la peste douăzeci 
de ani de la Revoluţie, românii fac deja diferenţa dintre a 
supravieţui istoriei şi a o scrie. 

Ultimii ani, trăiţi sub semnul deriziunii concentrate, 
ne îndeamnă spre nevoia unei concluzii asupra întregii 
perioade postdecembriste. Astăzi, mai mult ca oricând, a 
devenit evident că România se află pe un drum greşit. 
Statul român a ajuns arma ţinută la tâmpla cetăţenilor pe 
care puterea politică îi jefuieşte zilnic. Statul român a 
devenit sluga unei bande mafiote care a subordonat totul 
propriilor interese. Se opune cineva? Există o opoziţie 


coerentă care să lupte pentru cetăţenii tăcuţi de felul lor? 
Mai degrabă mass-media se manifestă ca opoziţie şi asta 
oferă ambiguităţi suplimentare în societate. Absența 
indignării exprimate ne-a transformat în complici. 

Pe fondul unei ineficiente sistematice a guvernării 
proliferează inechitatea şi injustiţia socială. Sărăcia s-a 
extins, mărind prăpastia dintre cei bogaţi/îmbogăţiţi şi cei 
săraci/sărăciţi. Ultimii ani au exacerbat 

Valentin Nicolau indiferentismul şi individualismul. 
Suntem împinşi să trăim din ce în ce mai mult ca prădători 
solitari, pentru care celălalt e mai degrabă un duşman, 
numit concurent pentru a legitima efortul de a-l distruge. 
„Fraternitate” este un concept demonizat de o sintagmă 
perfidă, „interesul naţional”. O naţiune se construieşte 
prin fraternizarea cetăţenilor în propriul interes. In 
absenta acestuia, interesul naţional se reduce la interesul 
lacom al puterii politice, devenite proprietară a statului. 
Preocuparea puterii politice faţă de cetăţeni se rezumă la a 
le impune „solidaritatea” cu jefuitorii, pentru propria lor 
jefuire. Sesizând înşelăciunea, oamenii s-au ataşat şi mai 
mult de „interesul privat”, pentru simplul motiv că e 
singurul realist şi nepervertibil. Statul social, adică statul 
naţiunii, este abandonat şi înlocuit cu statul captiv, slujbaş 
al deţinătorilor puterii politice. Semnalul abandonării a 
fost dat de însuşi preşedintele României, atunci când a 
decis că „statul român nu mai poate fi responsabil pentru 
toţi cetăţenii săi”. Statul este deja şi se doreşte a fi şi în 
continuare responsabil doar pentru elita partidului de 
guvernământ. Ne-am indignat? 

Şi indignarea a fost  tranzacţionată uneori. 
Predispoziţia de a negustori orice, chiar adevăruri şi 

Cuvânt înainte libertăţi, le-a adus unora un mic 


avantaj personal, contribuind la triumful naţional de a fi 
supravieţuit împreună. Fiecare după posibilităţile sale de a 
se fi asociat puterii a beneficiat măcar o vreme de jefuirea 
şi umilirea altora. Practică veche la români, de ce ne-am 
indigna? 

Pe de o parte, guvernanţii fac tot posibilul ca statul 
să preia controlul asupra justiţiei, a partidelor şi a 
sindicatelor, a economiei prin fondurile de pensii şi de 
sănătate, a presei. Pe de altă parte, statul se debarasează 
de responsabilităţile faţă de propriii cetăţeni, generând 
precaritate nu doar în învăţământ, sănătate şi cultură, 
injustiţie şi securitate personală, dar şi în instituţiile 
supravieţuirii: locurile de muncă, salariile, pensiile şi alte 
venituri din muncă, preţurile bunurilor esenţiale - de la 
hrană la locuinţă şi energie. Deciziile guvernului de a 
impune taxe şi impozite mai mari cetăţenilor, faţă de care 
nu se consideră responsabil, nu conduc la asumarea unor 
responsabilităţi mai mari faţă de contribuabil, ci la 
răsplătirea pe măsură a clientelei politice. Politica a fost 
privatizată în beneficiul unei grupări organizate după 
reguli mafiote, cu „soldaţi“, „naşi” şi „capo di tutti capi”, şi 
doar asasinarea ad litteram este înlocuită de umilirea 
publică 

Valentin Nicolau a adversarilor, prin campanii de 
presă sau prin spectacole cu „mascaţi”. Cât de mare ne e 
indignarea faţă de toate acestea? 

Individualismul a fost supralicitat şi politica de 
dezbinare naţională şi socială a devenit instrumentul 
preferat de guvernare. Idealurile unei ţări sunt doar citite 
pe fugă la adunările publice cu ocazia diferitelor 
comemorări care s-au transformat pentru politicieni în 
bune prilejuri de a se lupta cu adversarii, de a mai măguli 
populaţia şi de a mai face niscaiva promisiuni. Istoria 


rămâne în manuale, nu mai iese în stradă. Indignarea se 
dizolvă în comoditatea privitului la televizor. Uitându-ne la 
micul ecran, ne abandonăm confortului de a-i lăsa pe alţii 
să se indigneze în locul nostru. 

Se invocă scuza de a fi lipsiţi de alternativă. Dar 
tocmai blocajul pe care îl trăim ar trebui să ne enerveze 
din nou. Să ne ridice din amorţeală, determinându-ne să 
înlocuim politica privatizată cu una care să restabilească 
demnitatea şi interesele comunităţii. Ar trebui să oprim 
modelul economic şi social care până acum a generat 
inechitate şi nu a produs dezvoltare, cu certitudine el este 
epuizat. Altfel suntem condamnați la eşec şi la 
marginalitate. Dacă anumite partide politice au eşuat, dacă 
anumite curente ideologice s-au 

16 

Cuvânt înainte dovedit incapabile să genereze idei şi 
acţiuni viabile, asta nu înseamnă că sunt epuizate toate 
soluţiile. Este o minciună că ceea ce trăim ar fi unica 
soluţie. Există şi un alt fel de a face politică şi vedem asta 
zilnic, în multe din ţările din jurul nostru. Sunt oameni la 
fel ca noi: nici mai îndrăzneţi, nici mai fricoşi, nici mai 
deştepţi, nici mai proşti, nici mai buni, nici mai răi. Doar că 
au practicat două atitudini faţă de care noi suntem încă 
reticenti: s-au indignat şi au cerut ca indignarea lor să fie 
respectată. 

Un mare cutremur sau o inundație reprezintă un 
viitor indezirabil, în faţa căruia te resemnezi sau din calea 
căruia fugi, evitându-l. Dar un viitor al sărăciei, al 
înapoierii, al umilinţei şi al lipsei de putere, proiectat de 
actuala guvernare, este un viitor în faţa căruia trebuie să 
te indignezi, respingându-l. Respingându-l, se deschide 
larg uşa unui orizont alternativ, unor opţiuni devenite 
posibile, unei răscruci. Să vedem în răscrucea la care ne 
aflăm posibilitatea de a stabili obiective clare pentru 


dezvoltarea economică şi socială, un nou proiect de 
societate care să pună capăt subdezvoltării, căci 
instrumentele dezvoltării nu sunt altele decât rutinele 
europene care oricum se cer respectate. Atunci 
modernizarea statului va fi o 

Valentin Nicolau consecinţă implicită şi nu doar un 
efort impus ina-decvabil. Pentru toate acestea e nevoie la 
început de indignare, de ieşirea din letargia supunerii sub 
vremuri. E nevoie ca şi ceilalţi intelectuali să devină vocali, 
nu doar cei care au trădat înrolându-se în solda puterii 
pentru a o cauţiona şi pentru a ţine în amorţire masele ce 
priveau spre ei aşteptând în zadar un semn de indignare 
care să-i mobilizeze. 

Trădările cele mai mari le-am făcut faţă de propriile 
noastre idealuri. Este momentul în care trebuie să ni le 
reamintim. Speranţa trebuie reîncărcată cu obiective 
precise, cu orizonturi de aşteptare concrete. Meri-tocraţia, 
reinventata. Atâta impostură şi farsă nu sunt de ajuns 
pentru a ne indigna într-un glas? Când în lume se vorbeşte 
deja de nevoia construirii unei societăţi a conştiinţei, să nu 
ne revolte egoismul amoral care ne-a înconjurat, 
copleşindu-ne? 

Cel mai adesea românul a înlocuit indignarea cu 
batjocorirea răului. A râs, suportându-l mai uşor. Vin 
momente însă când ironia şi satira nu mai sunt suficiente. 
Trăim într-o Românie ce se descompune zilnic, captivi 
neputinței induse. Indignarea poate începe cu o încruntare 
a frunţii, cu un pumn încleştat. Dar şi cu privirea fermă că 
împreună ne putem schimba soarta. 

Cuvânt înainte cu surâsul celui stăpân pe sine, care 
nu mai e dispus să i se dispreţuiască viaţa. Indignaţi-vă! ne 
îndeamnă la o „insurecție paşnică”, în fapt, la a ne pune în 


acord gândurile cu vorbele, vorbele cu faptele. 

Valentin Nicolau 

93 de ani. Fără îndoială, ultima etapă. Sfârşitul nu 
este departe. lată o şansă extraordinară, de care pot 
profita pentru a rememora ceea ce a constituit un veritabil 
soclu al angajamentului meu politic: anii luptei în cadrul 
mişcării de Rezistență şi programul elaborat, acum şaizeci 
şi şase de ani, de Consiliul Naţional al Rezistentei. Lui Jean 
Moulin i se datorează, în cadrul acestui Consiliu, reunirea 
tuturor componentelor Franţei ocupate - mişcările, 
partidele, sindicatele - pentru a-şi proclama adeziunea la 
lupta francezilor şi la unicul lider pe care ei îl recunoşteau: 
generalul de Gaulle. La Londra, unde în 1941 m-am 
alăturat generalului, am aflat că membrii Consiliului 
puseseră la punct 

Stephane Hessel un program, îl adoptaseră pe data 
de 15 martie 1944 şi propuseseră pentru Franţa liberă un 
ansamblu de principii şi valori menite să se afle la baza 
democrației moderne franceze.1 

Astăzi, mai mult ca niciodată, avem nevoie de aceste 
principii şi valori. Nouă, tuturor, ne revine misiunea de a 
veghea ca societatea noastră să continue să fie una de care 
să putem fi mândri: nu societatea de azi, a expulzărilor, a 
muncitorilor la negru, a  suspiciunilor la adresa 
imigranţilor, nu societatea de azi, în care pensiile şi 
asigurările sociale să fie periclitate, nu societatea de azi, în 
care presa scrisă şi audiovizual se află în mâinile celor 
bogaţi - lucruri pe care ar fi trebuit să refuzăm să le 
acceptăm, dacă am fi fost veritabili urmaşi ai Consiliului 
Naţional al Rezistentei. 

f y f începând cu 1945, după o tragedie atroce, 
forţele prezente în cadrul Consiliului şi-au asumat 
misiunea unei renaşteri ambiţioase. Să ne amintim că 


atunci a fost înfiinţat sistemul de asigurări sociale, aşa 
cum l-a dorit Rezistenta, aşa cum stipula programul ei: 
„Un plan complet de asigurări sociale, menit să asigure 
tuturor cetăţenilor mijloacele de existenţă în toate acele 
cazuri în care 

Indignaţi-vă ei sunt incapabili să şi le procure prin 
muncă”; „o pensie care să le permită vârstnicilor să-şi 
sfârşească zilele în mod demn”. Sursele de energie 
electrică, gazele naturale, minele şi marile bănci au fost 
naţionalizate. Exact un astfel de lucru preconiza în 
continuare programul: „Revenirea în proprietatea statului 
a marilor mijloace de producţie monopolizate, rodul muncii 
tuturor, a surselor de energie, a bogățiilor subsolului, a 
companiilor de asigurări şi a marilor bănci”; „instaurarea 
unei veritabile democraţii economice şi sociale, implicând 
eliminarea de la conducerea economiei a marilor 
organizaţii economice şi financiare care visează la 
autonomia fată de stat”. Interesul general trebuie să 
primeze asupra celui particular, iar împărţirea justă a 
averilor create de masele muncitoare trebuie să fie mai 
presus de puterea banului. Rezistenţa propunea „o 
organizare raţională a economiei, care să asigure 
subordonarea intereselor particulare în faţa interesului 
general şi eliberarea de sub dictatura profesională 
instaurată după modelul statelor fasciste”, iar guvernarea 
provizorie a republicii se afirma ca susținătoare a 
principiilor enumerate. 

O democraţie veritabilă are nevoie de o presă 
independentă; Rezistenţa ştie acest lucru şi îl solicită, 
apărând „libertatea presei, onoarea şi independenţa sa 
faţă de stat, faţă de puterea banului şi de influenţele 


străine”. Exact ceea ce prevedeau ordonanţele emise în 
privinţa presei încă din 1944 şi exact aceste elemente sunt 
astăzi în pericol. 

Rezistenţa susţinea „posibilitatea efectivă a tuturor 
copiilor francezi de a beneficia de cea mai progresistă 
educaţie”, fără discriminare; reformele propuse în 2008, 
pe de altă parte, contravin principiului. Profesorii tineri, a 
căror acţiune eu o susţin, au mers până acolo încât au 
refuzat să aplice asemenea reforme şi au fost pedepsiţi 
prin reducerea salariilor. Ei s-au indignat, au dovedit 
„nesupunere”, au considerat că reformele sunt prea 
îndepărtate de idealul şcolii republicane, neizbutind să 
dezvolte suficient spiritul creativ şi critic şi fiind adecvate 
mai degrabă unei societăţi dominate de bani. 

Astăzi, exact baza acelor cuceriri sociale ale 
Rezistenței este repusă în discuţie.2 

Rațiunea rezistenţei este indignarea 

Ni se spune cu îndrăzneală că statul nu mai poate 
susţine costurile unor astfel de măsuri cetăţeneşti. Dar 
cum este posibil să nu mai dispună astăzi de banii necesari 
pentru a menţine şi a dezvolta aceste cuceriri, când 
bogăţia a crescut atât de mult de la eliberarea de forţele 
naziste, în vremea în care Europa era în ruine? Fiindcă 
puterea banului, combătută de Rezistență, n-a fost 
niciodată atât de mare, de arogantă şi de egoistă, 
infiltrându-şi propriii argaţi până în cele mai înalte sfere 
ale statului. Băncile, acum privatizate, se dovedesc 
îngrijorate în primul rând pentru dividendele lor şi pentru 
uriaşele salarii ale celor 

Stephane Hessel care le conduc, nicidecum pentru 
interesul general. Prăpastia dintre cei mai săraci şi cei mai 
bogaţi nu a fost niciodată atât de adâncă, iar goana după 
bani şi concurenta sunt mai susţinute decât oricând 


înainte. 

Rațiunea fundamentală a Rezistentei a fost 
indignarea. Noi, veteranii mişcării de Rezistență şi ai 
forțelor combatante ale Franței eliberate, noi chemăm 
tânăra generaţie să reînsufleţească şi să transmită mai 
departe moştenirea Rezistenței şi ideile sale. Pe tineri îi 
îndemnăm: preluaţi ştafeta, indignaţi-vă la rândul vostru! 
Autorităţile politice, economice, intelectuale şi societatea 
în ansamblul ei nu trebuie să capituleze şi nici să se lase 
impresionate de actuala dictatură internaţională a pieţelor 
financiare, care ameninţă pacea şi democraţia. 

Vreau ca toţi împreună - şi fiecare la rândul său - să 
avem propria noastră rațiune de a ne indigna. Acest lucru 
este imperios. Atunci când ceva ne indignează aşa cum m-a 
indignat pe mine nazismul, atunci devenim bătăioşi, 
hotărâți şi angajaţi. Ne alăturăm marelui curent al istoriei, 
care trebuie să continue prin fiecare dintre noi - un curent 

Indignaţi-vă care se îndreaptă spre dreptate şi spre o 
mai mare libertate, dar nu spre această libertate fără frâu, 
aidoma vulpii în coteţul găinilor. Aceste drepturi, 
prevăzute în Declaraţia Universală redactată în 1948, au 
un caracter universal. Dacă ştiţi pe cineva căruia îi sunt 
refuzate, susţineţi-l, ajutaţi-l să le dobândească. 

Două viziuni asupra istoriei 

Atunci când încerc să înţeleg ce anume a cauzat 
apariţia fascismului, cum s-a putut să fim cotropiţi de el şi 
de regimul de la Vichy*, îmi spun că, în egoismul lor, cei 
bogaţi s-au temut teribil de revoluţia bolşevică. S-au lăsat 
dirijaţi de această frică. Dar dacă, astăzi la fel ca atunci, o 
minoritate activă va lua poziţie, va fi suficient, vom avea 
astfel punctul pe care să sprijinim pârghia. Fireşte, trăirile 
unui vârstnic ca mine, născut în 1917, diferă mult de cele 
ale tinerilor din ziua de azi. 


— Guvernul colaboraţionist care a funcţionat în 
Franţa în perioada ocupaţiei naziste, între iulie 1940 şi 
august 1944 (n.tr.). 

Le cer adesea profesorilor de liceu permisiunea de a 
mă adresa elevilor, cărora le spun: voi nu aveţi aceleaşi 
motive evidente de a vă angaja în luptă. Pentru noi, 
rezistenţa însemna refuzul de a accepta ocupaţia germană 
şi înfrângerea. Era deci relativ simplu. La fel de simplu ca 
tot ceea ce a urmat - decolonizarea. Şi apoi Războiul din 
Algeria. Trebuia ca Algeria să-şi dobândească 
independenţa, fără îndoială. Iar în ceea ce-l priveşte pe 
Stalin, cu toţii am aplaudat victoria Armatei Roşii 
împotriva naziştilor. Dar imediat ce am aflat despre marile 
procese din epoca stalinistă, din 1935, şi cu toate că era 
necesar să păstrăm o cale deschisă către comunism, 
pentru a contrabalansa capitalismul american, nevoia de a 
ne opune unei asemenea forme insuportabile de 
totalitarism s-a impus cu de la sine putere. În îndelungata 
mea viaţă, am avut o serie considerabilă de motive pentru 
a mă indigna. Aceste motive au avut la bază mai puţin un 
nivel emoţional, cât mai degrabă voinţa de angajare. Tânăr 
absolvent de şcoală normală, am fost puternic marcat de 
opera lui Sartre - un coleg mai vârstnic. Greaţa şi Zidul, nu 
Fiinţa şi neantul, au avut un rol decisiv în modelarea 
gândirii mele. 

Sartre ne-a învăţat să ne spunem: „Noi, ca indivizi, 
suntem responsabili”. Era un mesaj de tip libertarian, care 
afirma că responsabilitatea individuală nu se supune 
niciunei puteri, niciunui dumnezeu. Dimpotrivă, fiecare 
dintre noi trebuie să se angajeze în luptă în numele 


responsabilităţii sale de fiinţă umană. Când am început 
cursurile şcolii normale din strada Ulm, în Parisul anului 
1939, am făcut-o ca un fervent discipol al filosofului Hegel 
şi am urmat cursul lui Maurice Merleau-Ponty. Materia sa 
explora experienţa concretă, aceea a corpului fizic şi a 
relaţiilor sale cu percepţia lumii din jur. Dar optimismul 
meu natural, care voia ca tot ce este dezirabil să fie şi 
posibil, mă îndrepta mai degrabă spre Hegel. Conform 
hegelianismului, îndelungata istorie a omenirii are un sens 
anume: acela al libertăţii omului care progresează etapă 
cu etapă. Istoria este alcătuită din şocuri succesive, 
concretizându-se în abordarea provocărilor. Istoria socială 
se dezvoltă şi, în final, odată ce omul şi-a atins libertatea 
deplină, ajungem la statul democratic în forma sa ideală. 


Stephane Hessel 

Desigur, există şi o altă concepţie asupra istoriei. 
Progresul înregistrat prin libertate, prin competiţie, prin 
goana după „mereu mai mult” poate fi resimţit ca un 
uragan distrugător. Aşa şi-l reprezenta un prieten al tatălui 
meu, cel care, împreună cu el, a tradus în limba germană 
romanul-fluviu în căutarea timpului pierdut, de Marcel 
Proust. Mă refer la filosoful german Walter Benjamin. El a 
extras un mesaj pesimist din tabloul Angelus Novus al 
pictorului elveţian Paul Klee, în care îngerul deschide 
braţele ca pentru a zăgăzui o furtună pe care el o 
echivalează cu progresul. Pentru Benjamin, care s-a 
sinucis în 1940 în încercarea de a eluda nazismul, istoria 
se concretizează în irezistibila înaintare dintr-o catastrofă 
în alta. 

Indiferenta: 

cea mai distructivă atitudine într-adevăr, motivele de 
indignare pot părea astăzi mai puțin limpezi sau lumea 
poate părea prea complicată. Cine comandă, cine decide? 


Nu este întotdeauna simplu de diferențiat numeroasele 
curente care ne guvernează. Nu mai avem de-a face cu o 
mică elită, ale cărei acţiuni le înţelegem clar. Trăim într-o 
lume vastă, caracterizată în mod evident de numeroase 
interdependente, într-o societate mai interconectată decât 
oricând înainte. Dar în această lume se petrec lucruri 
insuportabile. Pentru a le percepe, trebuie să ne uităm 
bine, să cercetăm. lată de ce le spun tinerilor: căutaţi 
puţin, şi veţi găsi. Cea mai rea atitudine este 

Stephane Hessel indiferența, este răspunsul de tip: 
„Eu nu pot să fac nimic, dar mă descurc”. Comportându-vă 
astfel, pierdeţi una dintre componentele esențiale ale firii 
umane - o componentă indispensabilă: capacitatea de 
indignare şi consecinţa ei, angajarea în acțiune. 

Putem identifica deja două noi mari provocări. 

1. Uriaşa prăpastie existentă între cei foarte săraci şi 
cei foarte bogaţi, prăpastie care continuă să se 
adâncească. Aceasta este una dintre „inovaţiile” secolelor 
XX şi XXI. Cei mai săraci locuitori ai lumii câştigă astăzi 
abia echivalentul a doi dolari pe zi. Nu putem accepta ca o 
asemenea prăpastie să devină şi mai mare. Simpla 
constatare a faptului este de natură să ne incite la acţiune. 

9 

2. Drepturile omului şi starea planetei. După 
eliberare, am avut şansa de a contribui la redactarea 
Declaraţiei Universale a Drepturilor Omului, adoptată de 
Organizaţia Naţiunilor Unite pe _ 

10 decembrie la Paris, la Palais de Chaillot. In 
calitate de şef de cabinet al lui Henri Laugier, secretar 
general adjunct al ONU şi secretar al 


INDIGNAŢI-VĂ 
Comisiei pentru drepturile omului, am participat, 


alături de alţii, la redactarea declaraţiei. Nu aş putea 
omite, vorbind despre elaborarea ei, rolul lui Rene Cassin, 
comisar naţional pentru justiţie şi educaţie în guvernul 
Franţei libere de la Londra, în 1941, laureat al Premiului 
Nobel pentru Pace în 1968, şi nici contribuţia lui Pierre 
Mendes France în cadrul Consiliului economic şi social, 
care a recitit textele elaborate de noi, înainte de a fi 
examinate de A Treia Comisie a Adunării Generale, care 
răspundea de problemele sociale, umanitare şi culturale. 
Din cadrul comisiei făceau parte cele cincizeci şi patru de 
state membre ale Naţiunilor Unite, eu deţinând funcţia de 
secretar. René Cassin este cel care a insistat ca drepturile 
omului să fie denumite „universale”, nu „internaţionale”, 
aşa cum propuseseră englezii. Fiindcă la sfârşitul celui de- 
al Doilea Război Mondial, miza era una considerabilă: 
eliberarea de amenințările pe care totalitarismul le 
comportă asupra omenirii. În acest scop, era necesar ca 
statele membre ale ONU să se angajeze că vor respecta 
drepturile universale. Astfel putea fi combătut argumentul 

St. Gphane Hessel deplinei suveranităţi, de care o 
ţară se putea prevala atunci când comitea crime împotriva 
urnanităţii între propriile sale graniţe. În această situaţie 
se aflase Hitler, care se considera stăpân absolut în ţara 
lui, autorizat deci să provoace un genocid. Declaraţia 
Universală a Drepturilor Omului îşi trage seva, printre 
altele, din respingerea unanimă a nazismului, fascismului 
şi totalitarismului, dar şi - graţie prezenţei noastre - din 
spiritul mişcării de Rezistență. Eu am considerat că se 
impun acţiuni rapide, pentru a nu ne lăsa amăgiţi de 
ipocrizia unora dintre învingători, care îşi declarau 
adeziunea la astfel de valori fără a avea şi intenţia de a le 
promova cu sinceritate, valori pe care noi intenţionam să 
le impunem.3 


Nu rezist dorinţei de a cita articolul 15 din 

cuprinsul Declarației Universale a Drepturilor 
Omului: „Orice persoană are dreptul de a avea o 
naționalitate”; articolul 22: „Orice persoană, în calitatea sa 
de membru al societății, are dreptul la asigurări sociale; 
acestea au rolul de a asigura satisfacerea drepturilor de 
natură economică, socială şi culturală indispensabile 
demnității şi 

liberei dezvoltări a personalităţii sale, prin efort 
naţional şi cooperare internaţională, ţinând seama de tipul 
de organizare şi de resursele fiecărei ţări”. Cu toate că are 
doar un caracter social, nu juridic, declaraţia a jucat un rol 
important după 1948; graţie ei, fostele colonii şi-au 
câştigat independenţa, textul ei înflăcărând inimile 
popoarelor în lupta lor pentru libertate. 

Constat cu plăcere că, în decursul ultimelor decenii, 
au devenit tot mai numeroase organizaţiile 
nonguvernamentale şi mişcările sociale precum ATTAC 
(Association pour la Taxation des Transactions Financieres 
- Asociaţia pentru impozitarea tranzacţiilor financiare), 
FIDH (Federation Internaţionale des Droits de PHomme - 
Federaţiain  temaţională pentru drepturile omului), 
Amnesty International etc. - organizaţii active în domeniul 
drepturilor omului. Este evident că, pentru a fi eficienţi în 
epoca actuală, trebuie să acţionăm împreună, profitând de 
toate mijloacele moderne de comunicare. 

Pe cei tineri îi îndemn mereu: priviţi în jurul vostru şi 
veţi găsi motive de indignare - modul în care sunt trataţi 
imigranții, persoanele fără drept 

de rezidenţă, rromii. Veţi găsi situaţii concrete care 


vă vor îndemna să treceţi la ferme acţiuni 

9J 

cetăţeneşti. Căutaţi şi veţi găsi! 

Indignarea mea faţă de problema palestiniană 

In prezent, principalul meu motiv de indignare se 
referă la Palestina, la Fâşia Gaza, la Cisiordania. Conflictul 
din acea regiune este el însuşi izvor de indignare. Trebuie 
în mod categoric să citiţi raportul referitor la Gaza, 
întocmit de Richard Goldstone în septembrie 2009. In 
cuprinsul lui, acest judecător sud-african, evreu care se 
declară sionist, acuză armata israeliană că a comis „acte 
asimilabile crimelor de război şi, poate, în anumite 
circumstanţe, chiar crimelor împotriva umanităţii” în 
timpul operaţiunii intitulate „Plumb topit”, care a durat 
trei săptămâni. Eu însumi m-am întors în Gaza în 2009, 
unde am putut pătrunde 

Împreună cu soţia mea graţie  paşapoartelor 
diplomatice pe care le deţinem, pentru a verifica personal 
ceea ce susţinea raportul. Persoanele care ne însoțeau nu 
aveau permisiunea de a intra în Fâşia Gaza şi în 
Cisiordania. Am vizitat de asemenea taberele refugiaților 
palestinieni create după 1948 de UNRWA (agenţia 
Naţiunilor Unite); acolo, peste trei milioane de palestinieni 
alungaţi de Statul Israel de pe pământurile lor aşteaptă să 
revină acasă - o revenire din ce în ce mai problematică. 
Fâşia Gaza, pe de altă parte, este o închisoare fără gratii, 
sub cerul liber, pentru un milion şi jumătate de palestinieni 
- o închisoare în care ei se organizează pentru a 
supravieţui. Mai impresionante decât distrugerile 
materiale, ca aceea a spitalului Semilunii Roşii în timpul 
operațiunii sus-amintite, sunt comportamentul celor din 
Gaza, patriotismul lor, dragostea pe care o dovedesc 


pentru plajele şi marea lor, constanta lor preocupare 
pentru bunăstarea copiilor lor, numeroşi şi veseli. Am fost 
impresionați de modul ingenios în care ştiu să facă faţă 
tuturor lipsurilor care le-au fost impuse. l-am văzut 
lucrând cărămizi, în lipsa cimentului, pentru a-şi reconstrui 

miile de case distruse de tancuri. Am înţeles că, într- 
adevăr, în cursul operaţiunii „Plumb topit” a armatei 
israeliene, în rândul palestinienilor s-au înregistrat o mie 
patru sute de decese - inclusiv femei, copii, bătrâni - 
comparativ cu numai cincizeci de răniţi printre soldaţii 
israelieni. Sunt de acord cu concluziile raportului 
Goldstone. Faptul că evreii pot comite ei înşişi crime de 
război mi se pare intolerabil. Din păcate, trecutul ne oferă 
puţine exemple de popoare care învaţă din propria lor 
istorie. 

Ştiu că organizaţia Hamas - care a câştigat ultimele 
alegeri legislative - nu a putut evita lansarea unor rachete 
asupra oraşelor israeliene, ca răspuns la izolarea şi la 
blocada care îi afectează pe cei din Gaza. Consider, 
desigur, că terorismul este inacceptabil, însă trebuie să 
recunoaştem că, atunci când este supusă cu ajutorul unor 
mijloace militare superioare, populaţia nu poate reacţiona 
decât violent. 

A câştigat Hamas ceva lansând rachete asupra 
oraşului Sderot? Răspunsul este „nu”. Cauza lor nu a fost 
servită astfel, însă gestul poate fi explicat prin exasperarea 
resimţită de cetăţenii din 

Gaza. Prin exasperarea lor trebuie să înţelegem 
violenţa ca pe un regretabil efect al unor situaţii 
inacceptabile pentru cei pe care îi afectează. Astfel, putem 


spune că terorismul este o formă de exasperare, şi că 
această exasperare este un termen negativ. Fiindcă nu ar 
trebui să ne exasperăm, ci să sperăm. Exasperarea este o 
negare a speranţei. Deşi este de înţeles - aş spune chiar 
naturală, firească - nu este şi acceptabilă, fiindcă nu 
permite obţinerea de rezultate capabile să ne ofere 
speranţă. 

Nonviolenţa, drumul pe care trebuie să învăţăm să-l 
urmăm 

Sunt convins că viitorul aparţine nonviolenţei, 
armoniei dintre diferitele culturi. Aceasta este calea pe 
care trebuie să păşească omenirea în următoarea sa etapă 
de evoluţie. Şi astfel, iar aici mă alătur lui Sartre, nu-i 
putem scuza pe teroriştii care aruncă bombe, însă îi putem 
înţelege. Sartre scria în 1947: „Recunosc faptul că 
violenţa, indiferent de forma sub care se manifestă, este 
un eşec. Este însă un eşec inevitabil, fiindcă trăim într-o 
lume a violenţei. Şi dacă este adevărat că, răspunzând la 
violenţă cu violenţă, riscăm s-o perpetuăm, la fel de 
adevărat este şi faptul că aceasta este unica modalitate de 
a o stopa”. 4 Eu aş adăuga însă 

că nonviolenţa este o cale mai sigură de a o stopa. 
Noi nu putem susţine terorismul, aşa cum a făcut-o Sartre 
în numele aceluiaşi principiu în timpul Războiului din 
Algeria sau când a fost comis atentatul asupra sportivilor 
israelieni, la Jocurile Olimpice din 1972, de la Munchen. 
Sartre însuşi a început să se îndoiască, spre sfârşitul vieţii, 
de motivele şi de raţiunea terorismului. Este mai important 
să spunem că „violenţa nu este o metodă eficace”, decât să 
decidem dacă trebuie sau nu să-i condamnăm pe cei care 
apelează la ea. Terorismul nu este eficace. În ideea de 
eficacitate trebuie să includem aşteptările nonviolente. 


Dacă există o speranţă violentă, ea se regăseşte în 
versurile lui Guillaume Apollinaire - „Speranţa este 
violentă” - nu în politică. In martie 1980, cu trei săptămâni 
înainte de a se stinge, Sartre declara: „Trebuie să încerc să 
explic de ce lumea de astăzi, aşa oribilă cum e ea, nu este 
decât un moment în îndelungata dezvoltare istorică, de ce 
speranţa a fost întotdeauna una dintre forţele dominante 
ale revoluțiilor şi insurecţiilor, şi să demonstrez câtă 
speranţă se regăseşte încă şi azi în concepţia mea despre 
viitor”. 5 

Trebuie să înţelegem că violenţa întoarce spatele 
speranţei. E de dorit să preferăm speranţa, o speranţă a 
nonviolenţei. Acesta este drumul pe care trebuie să ne 
deprindem a-l urma. Atât în tabăra oprimaţilor, cât şi în 
cea a opresorilor, trebuie să ajungem la un compromis 
pentru a contribui la eradicarea oprimării; astfel ne vom 
putea elibera de violenta teroristă. Iată de ce nu trebuie să 
acceptăm să se acumuleze prea multă ură. 

Mesajul unui Mandela sau al unui Martin Luther King 
este cât se poate de pertinent într-o lume care a depăşit 
faza confruntărilor ideologice şi a  totalitarismului 
dominator. Este un mesaj de speranţă şi încredere în 
capacitatea societăţii moderne de a surmonta conflictele 
printr-o înţelegere reciprocă şi o perseverenţă vigilentă. 
Pentru a ajunge însă la un asemenea deziderat, este 
necesar să punem la temelie drepturile, a căror încălcare, 
indiferent cine o face, trebuie să ne stârnească indignarea. 
Incălcarea acestor drepturi este inacceptabilă. 

Pentru o insurecție paşnică 

Am remarcat - şi din acest punct de vedere nu sunt 
singur - reacţia guvernului israelian la faptul că, în fiecare 
zi de vineri, cetăţenii din Bil id se îndreaptă, fără a azvârli 


cu pietre, fără a folosi forţa, spre zidul împotriva existenţei 
căruia protestează. Autorităţile israeliene au numit demer- 
sul „terorism nonviolent”. Deloc rău... Trebuie să fii 
israelian ca să califici nonviolenta ca fiind teroristă. Şi 
trebuie mai cu seamă să fii stânjenit de eficacitatea cu care 
nonviolenta atrage adeziunea, înţelegerea şi susţinerea 
tuturor celor care, la nivel mondial, se opun opresiunii. 

Concepţiile productiviste, promovate de Occident, au 
antrenat lumea întreagă într-o criză din 

Stephane Hessel care trebuie să ieşim printr-o 
ruptură totală cu goana după „mereu mai mult”, atât în 
plan financiar, cât şi în domeniul ştiinţific şi în cel tehnic. A 
venit vremea ca preocuparea pentru chestiunile de etică, 
dreptate şi echilibru durabil să devină primordială. Altfel, 
ne vom confrunta cu riscuri dintre cele mai grave - riscuri 
care pot pune punct aventurii umane pe o planetă pe care 
viaţa omenească ar deveni imposibilă. 

Este adevărat însă că, din 1948, au fost înregistrate 
progrese considerabile: decolonizarea, sfârşitul politicii de 
apartheid, destrămarea Uniunii Sovietice, căderea Zidului 
Berlinului. Pe de altă parte, primii zece ani ai secolului XXI 
au însemnat un regres. După părerea mea, această 
perioadă de regres se explică prin mandatul de preşedinte 
deţinut în Statele Unite ale Americii de George W. Bush, 
prin evenimentele din 11 septembrie şi consecinţele lor 
dezastruoase, precum intervenţia militară în Irak. Am 
trecut de asemenea printr-o criză economică, dar nu am 
iniţiat o nouă politică de dezvoltare. În mod similar, 
summitul de la Copenhaga pe tema schimbărilor climatice 
nu a permis adoptarea unei politici 

reale de protejare a planetei. Ne aflăm într-un 


moment critic, la o răspântie între ororile primului deceniu 
al noului secol şi posibilităţile pe care ni le oferă deceniile 
următoare. Dar trebuie să sperăm, să nu ne pierdem 
niciodată speranţa. Deceniul precedent, cel al anilor '90, a 
fost caracterizat de progrese substanţiale. ONU a izbutit 
să organizeze conferinţe precum cea din 1992, de la Rio de 
Janeiro, cu privire la mediul înconjurător, ori cea din 1995, 
de la Beijing, pe tema femeilor; în septembrie 2000, la 
iniţiativa secretarului general, Kofi Annan, cele 191 de 
state membre ale ONU au adoptat declaraţia privitoare la 
„cele opt obiective de dezvoltare în noul mileniu”, prin 
care ţările semnatare se angajează, în primul rând, să 
reducă la jumătate nivelul sărăciei în lume, până în anul 
2015. Marele meu regret este acela că nici Obama şi nici 
Uniunea Europeană nu au adus încă nicio contribuţie la 
iniţierea unei faze constructive, care să aibă la bază 
valorile fundamentale despre care aminteam anterior. 

Cum să închei acest apel la indignare? Subliniind 
încă o dată că pe 8 martie 2004, cu ocazia celei de-a 
şaizecea aniversări a Programului adoptat 

Stephane Hessel de Consiliul Naţional al Rezistentei, 
noi, veteranii mişcării de Rezistentă şi ai forţelor 
combatante ale Franţei libere (1940 - 1945), am declarat 
că, în mod cert, „nazismul a fost înfrânt graţie sacrificiului 
făcut de fraţii şi surorile noastre din Rezis 

9 y tentă şi din Organizaţia Naţiunilor Unite, în lupta 
împotriva barbariei fasciste. Dar această ameninţare n-a 
dispărut cu desăvârşire încă, iar mânia noastră împotriva 
nedreptăţilor este şi astăzi la fel de aprigă”.6 

Nu, această ameninţare nu a dispărut în totalitate. 
De aceea chemăm şi astăzi la „o veritabilă insurecție 
paşnică împotriva mijloacelor de comunicare în masă care 
ne propun ca viitor pentru tineretul nostru societatea de 


consum, disprețul la adresa celor slabi şi a culturii, 
amnezia generalizată şi concurenţa acerbă a tuturor 
împotriva tuturor”. 

Celor care vor trăi în secolul XXI, noi le spunem, cu 


afecţiune: 

A CREA ÎNSEAMNĂ A REZISTA. A REZISTA 
ÎNSEAMNĂ A CREA. 

NOTE 


ale editorului francez de comun acord cu autorul 

Fondat în clandestinitate pe 27 mai 1943 la Paris, de 
reprezentanţii celor opt mari mişcări ale Rezistenței; „ai 
celor două mari sindicate antebelice, CGT şi CAC 
(Confederaţia Generală a Muncii şi Confederaţia Franceză 
a Muncitorilor Creştini); şi ai celor şase principale partide 
politice ale celei de-a Treia Republici (printre care cel 
comunist şi cel socialist), Consiliul Naţional al Rezistenței 
(CNR) şi-a organizat prima reuniune pe data de 27 mai, 
sub preşedinţia lui Jean Moulin, delegat al generalului de 
Gaulle, care a dorit să fondeze organismul pentru a lupta 
mai eficient împotriva 

naziştilor şi a-şi consolida legitimitatea în rândul 
Aliaților. De Gaulle a cerut Consiliului să elaboreze un 
program de guvernare în vederea eliberării Franţei. 
Programul a generat numeroase controverse între CNR şi 
guvernul Franţei libere, la Londra şi în Alger, înainte de a 
fi adoptat, pe 15 martie 1944, de plenul CNR. Programul a 
fost înaintat în mod solemn de CNR generalului de Gaulle 
pe 25 august 1944, în clădirea Primăriei pariziene. Să 
remarcăm că ordonanța privind presa a fost promulgată 
chiar pe 26 august şi că unul dintre principalii redactori ai 
programului a fost Roger Ginsburger, fiul unui rabin din 
Alsacia; sub pseudonimul Pierre Villon, el a devenit 


secretarul general al Frontului Național pentru 
Independența Franței, mişcare de rezistență creată de 
Partidul Comunist Francez în 1941, reprezentând această 
mişcare în sânul CNR şi al biroului său permanent. 

În conformitate cu o estimare sindicală, valoarea 
pensiei a scăzut de la 75 - 80% din venit la aproximativ 
50%, ca ordin de mărime. Jean-Paul Domin, conferenţiar la 
catedra de economie a 

Note... 

Universităţii din Reims  Champagne-Ardennes, 
redactează în 2010, pentru Institutul European al 
Salariaţilor, o notă privind „asigurările suplimentare de 
sănătate”. In cadrul ei subliniază că accesul la o asigurare 
medicală suplimentară de calitate a devenit deja un 
privilegiu datorat poziţiei ocupate în cadrul companiei; că 
persoanele cele mai defavorizate renunţă la îngrijiri 
medicale adecvate ca urmare a lipsei asigurărilor 
suplimentare şi a sumelor mari datorate; că sursa 
problemei este faptul că salariul nu mai este baza 
drepturilor sociale - punctul central al ordonanţelor din 4 
şi 15 octombrie 1945. Acestea girau înfiinţarea serviciului 
de asigurări sociale şi plasau gestionarea sa sub dubla 
autoritate a statului şi a angajaţilor. De la reformele Juppe, 
din 1995, stabilite prin ordonanţe guvernamentale, urmate 
de legea Douste Blazy (doctor în formare profesională) din 
2004, sistemul de asigurări sociale este administrat în 
exclusivitate de stat. Spre exemplu, şeful statului este cel 
care-l numeşte, prin decret prezidenţial, pe directorul 
Casei Naţionale de Asigurări de Sănătate. In fruntea 
caselor departamentale de asigurări nu se mai află, ca 
imediat după 

eliberare, sindicaliştii, ci autorităţile statului, în speţă 


prefecţii. Reprezentanţii angajaţilor nu mai deţin decât un 
rol consultativ. 

Declaraţia Universală a Drepturilor Omului a fost 
adoptată pe 10 decembrie 1948 la Paris, în cadrul Adunării 
Generale a Naţiunilor Unite, de 48 de state dintre cele 58 
de membre. Opt s-au abținut: Africa de Sud, din cauza 
politicii de apartheid pe care Declaraţia o condamna făţiş; 
Arabia Saudită, pe motivul egalităţii între bărbaţi şi femei; 
Uniunea Sovietică (Rusia, Ucraina şi Belarus), Polonia, 
Cehoslovacia, Iugoslavia, care considerau că Declaraţia nu 
era suficient de explicită în privinţa drepturilor economice 
şi sociale şi a drepturilor minorităţilor; de asemenea, Rusia 
s-a opus propunerii australiene de a se înfiinţa o Curte 
Internaţională a Drepturilor Omului, care să aibă misiunea 
de a examina petiţiile adresate Organizaţiei Naţiunilor 
Unite; trebuie să amintim aici că articolul 8 al Declaraţiei 
prevedea pentru prima dată principiul recursului 
individual împotriva unui stat în caz de încălcare a 
drepturilor fundamentale; principiul a fost aplicat în 
Europa începând cu 

OTE... 

1998, odată cu crearea unei Curți Europene a 
Drepturilor Omului cu caracter permanent, menită să 
garanteze dreptul de recurs celor peste 800 de milioane de 
europeni. 

Sartre, J.-P, „Situația scriitorului în 1947”, în 
Situations Il, Paris, Gallimard, 1948. 

Sartre, J.-P, „Păstrând speranţa... (III), în Le Nouvel 
Observateur, 24 martie 1980. 

Semnatarii apelului din 8 martie 2004 sunt: Lucie 
Aubrac, Raymond Aubrac, Henri Bartoli, Daniel Cordier, 
Philippe Dechartre, Georges Guingouin, Stephane Hessel, 
Maurice Kriegel-Valrimont, Lise London, Georges Seguy, 
Germaine Tillion, Jean-Pierre Vernant, Maurice Voutey. 


Apelul a stârnit un ecou puternic în rândul tinerei 
generaţii, la fel ca discursul improvizat de Stephane 
Hessel pe 17 mai 2009 pe platoul Glieres, în cursul 
reuniunii anuale „Cuvintele Rezistenței”, convocată la 
iniţiativa asociaţiei „Cetăţenii Rezistentei de Ieri şi de 
Astăzi”. Subliniind că  laitmotivul Rezistenței a fost 
„indignarea“, Hessel declara: 

„Găsiţi-vă propriile voastre motive de indignare, 
alăturaţi-vă acestui amplu curent al istoriei!” Preluată de 
cineastul Gilles Perret pentru filmul său, Walter, retour en 
resistance, intervenţia lui Hessel a constituit punctul de 
plecare al textului publicat în această carte. Puteţi 
consulta pentru mai multe detalii site-ul asociaţiei, la 
adresa www. citoyens-resistants.fr 

Postfaţa editorului francez 

Stephane Hessel s-a născut la Berlin în 1917, fiu al 
unui scriitor şi traducător evreu, Franz Hessel, şi al unei 
pictoriţe, melomane şi scriitoare pe nume Helen Grund. 
Părinţii lui s-au mutat la Paris în 1924, împreună cu cei doi 
copii ai lor, Ulrich şi mezinul Stephane. Graţie mediului 
familial în care au crescut, ambii fii au frecventat 
avangarda pariziană, din rândurile căreia pot fi amintiţi 
dadaistul Marcel Duchamp şi sculptorul american 
Alexander Calder. Stephane este admis la Şcoala normală 
superioară din rue d'Ulm în 1939, dar războiul îl sileşte să- 
şi întrerupă studiile. Naturalizat francez din 1937, este 
recrutat în armată şi cunoaşte aşa-numitul „război 

5? 

Postfaţa editorului francez de paie” *, după care 
mareşalul PEtain trădează suveranitatea Franţei. In martie 
1941, se alătură Franţei libere, sub conducerea 
generalului de Gaulle, la Londra. Lucrează la Biroul de 


contraspionaj, informaţii şi acţiune (BCRA). Într-o noapte 
de la sfârşitul lunii martie a anului 1944, pătrunde în mod 
clandestin în Franţa, sub numele de cod „Greco”, având 
misiunea de a intra în contact cu diferitele reţele pariziene 
şi de a găsi noi locuri propice transmisiunilor radio, pentru 
a comunica la Londra informaţiile culese în vederea 
debarcării Aliaților. Pe 10 iulie 1944, este arestat de 
Gestapo la Paris, în urma unui denunţ: „Nu-i acuzăm pe cei 
care au vorbit sub tortură”, scria el într-un jurnal de 
memorii, Danse avec le siècle, în 1997. După 
interogatoriile sub tortură - îndeosebi după cea în cada cu 
apă, Hessel îşi deconcertează torţionarii vorbind germana, 
limba sa maternă - este trimis în lagărul de la Buchenwald, 
în Germania, pe 8 august 

— Perioadă din al Doilea Război Mondial, între 3 
septembrie 1939, când Franţa şi Marea Britanie au 
declarat război Germaniei, şi 10 mai 1940, când Franţa, 
Belgia, Luxemburg şi Țările de Jos au fost invadate; în 
această perioadă, armatele aliate se mărgineau să aştepte 
ofensiva în tranşee, îndeosebi pe Linia Maginot (n.tr.). 

1944, deci cu câteva zile înainte de eliberarea 
Parisului. Cu o zi înainte de execuţia prin spânzurare, 
izbuteşte in extremis să facă schimb de identități cu un 
francez decedat de tifos în lagăr. Sub noul său nume, 
Michel Boitei, frezor de meserie, este transferat în lagărul 
de la Rottleberode, în apropierea uzinei în care erau 
fabricate trenurile de aterizare pentru bombardierele 
germane Junker 52; din fericire - norocul i-a surâs mereu - 
este repartizat la serviciul contabilitate. Evadează, dar 
este prins şi mutat în lagărul de la Dora, unde erau 
fabricate rachetele V-l şi V-2, graţie cărora germanii 
sperau încă să poată câştiga războiul. Trimis la batalionul 


disciplinar, evadează din nou, de această dată izbutind să 
scape neprins. Trupele aliate ajunseseră în apropiere de 
Dora. În sfârşit, revine la Paris, la soţia lui, Vitia, şi la cei 
trei copii ai lor, doi băieţi şi o fată. 

„Trebuia ca viaţa care mi-a fost redată s-o dedic unui 
scop”, scria în memoriile sale acest vechi luptător al 
Franţei libere. În 1946, după ce a reuşit la concursul de 
angajare în Ministerul Afacerilor Externe, Stephane Hessel 
devine diplomat. Primul său post îl trimite la Organizaţia 
Naţiunilor Unite unde, în acelaşi an, Henri Laugier, 
secretar general adjunct al ONU şi secretar 

59 

Postfaţa editorului francez al Comisiei pentru 
drepturile omului, îi propune să devină secretarul său de 
cabinet. În această calitate, Stephane Hessel face parte 
din comisia însărcinată cu elaborarea a ceea ce avea să 
devină Declarația Universală a Drepturilor Omului. 
Apreciem că, dintre cei doisprezece membri ai comisiei, 
şase au deţinut un rol foarte important: Eleanor Roosevelt, 
văduva regretatului preşedinte american Roosevelt, 
decedat în 1945, feministă angajată şi preşedinte al 
comisiei; doctorul Chang (din China lui Chiang Kai-shek, 
nu a lui Mao), vicepreşedinte al comisiei, care a afirmat că 
Declarația nu ar trebui să fie rodul exclusiv al gândirii 
occidentale; Charles Habib Malik (Liban), raportor al 
comisiei, prezentat frecvent ca „forța motrice” a acesteia, 
împreună cu Eleanor Roosevelt; René Cassin (Franţa), 
jurist şi diplomat, preşedinte al comisiei consultative 
pentru drepturile omului de pe lângă Ministerul Afacerilor 
Externe - având o concepţie exigentă şi intervenţionistă 
asupra drepturilor omului, lui i se datorează redactarea 
unor articole şi atenuarea temerilor resimţite de unele 
state, inclusiv Franţa, care considerau că Declaraţia le 
ameninţă suveranitatea colonială; John Peters Humphrey 


(Canada), avocat şi diplomat, colaborator apropiat al lui 
Laugier, autorul primei versiuni 


Postfaţa editorului francez a Declarației, un 
document de 400 de pagini; şi Ste-phane Hessel (Franta), 
diplomat, şef de cabinet al lui Laugier şi cel mai tânăr 
membru al comisiei. Este perceptibilă amprenta pe care 
Franţa liberă a lăsat-o asupra comisiei. Declaraţia a fost 
adoptată pe 10 decembrie 1948, de Organizaţia Naţiunilor 
Unite, la Palais de Chaillot din Paris. Ca urmare a afluxului 
de noi funcţionari publici, mulţi dintre ei năzuind la un 
post generos remunerat, „izolându-i astfel pe puţinii aflaţi 
în căutarea idealului”, după cum scria el însuşi în 
memoriile sale, Hessel părăseşte Organizaţia Naţiunilor 
Unite. Ministerul Afacerilor Externe îl trimite ca 
reprezentant al Franţei în cadrul unor instituţii 
internaţionale. Cu această ocazie, revine temporar la New 
York şi la ONU. în timpul Războiului din Algeria, militează 
pentru independenţa acestei colonii franceze, în 1977, la 
sugestia secretarului general al preşedinţiei franceze, 
Claude Brossolette, fiul lui Pierre Brossolette, fost şef al 
BCRA, preşedintele Valery Giscard d'Estaing îi propune să 
preia postul de ambasador pe lângă Organizaţia Naţiunilor 
Unite de la Geneva. Hessel recunoaşte că, dintre toţi 
oamenii politici francezi, cel de care se simte cel mai 
aproape este Pierre Mendes France, pe care l-a cunoscut 
la 

Londra în perioada Franţei libere, reîntâlnindu-l apoi, 
în 1946, la sediul din New York al Organizaţiei Naţiunilor 
Unite, unde acesta reprezenta Franţa în cadrul Consiliului 
Economic şi Social. Consacrarea sa ca diplomat va fi 
desăvârşită odată cu „schimbarea în guvernarea franceză”, 


după cum scria el însuşi, „pe care a constituit-o venirea la 
Palatul Elys6e a lui François Mitterrand”, în 1981. 
„Evenimentul a transformat un diplomat cu o specializare 
îngustă, în cooperarea multilaterală, cu numai doi ani 
înainte de vârsta de pensionare, într-un ambasador al 
Franţei”. Hessel se înscrie apoi în Partidul Socialist. „Mă 
întreb de ce. Primul răspuns: şocul anului 1995. Nu mi-aş 
fi imaginat că francezii pot fi atât de imprudenti încât să-l 
aducă la preşedinţie pe Jacques Chirac”. Dispunând deja 
de un paşaport diplomatic, vizitează împreună cu noua sa 
soţie, în 2008 şi 2009, Fâşia Gaza, iar la întoarcere 
relatează despre viaţa dură a palestinienilor de acolo. 
„Întotdeauna m-am situat de partea disidenţilor”, declara 
el la vremea respectivă. 

Şi tot el este cel care ne vorbeşte în această carte, la 
vârsta de 93 de ani. 

S.C. 

Indignaţi-ua.ro 

Reprezintă continuarea firească în spaţiul online a 
manifestului lui Stephane Hessel. 

Un forum de discuţii libere şi o colecţie de manifeste 
care au făcut istorie. 

Un site flexibil şi dinamic, realizat pe o temă 
wordpress, cu un rapid şi bogat flux de conţinut. 

O chemare adresată societăţii civile să dea glas unui 
manifest autentic românesc. 

Un site proactiv de atitudine, menit să consolideze 
conştiinţa civică şi puterea societăţii civile. 

Indiggaţi-vă.ro 


